**Dôvodová správa**

**Všeobecná časť**

Cieľom predloženého návrhu zákona je umožniť odvolanie špeciálneho prokurátora z funkcie, ak opakovane zlyháva pri plnení základných povinností, ktoré mu vyplývajú z Trestného poriadku a zo zákona o prokuratúre.

Stav, kedy je špeciálny prokurátor nečinný v prípadoch mimoriadne závažných podozrení z korupčnej a ekonomickej trestnej činnosti, ničí dôveru našich občanov vyvodiť trestnú zodpovednosť voči každému – akokoľvek vplyvnému alebo bohatému – kto poruší zákon.

Prijatie návrhu zákona nebude mať vplyv na rozpočet verejnej správy, nebude mať vplyv na životné prostredie, podnikateľské prostredie a na informatizáciu spoločnosti.

Návrh zákona je v súlade s Ústavou Slovenskej republiky, s ústavnými zákonmi a s medzinárodnými zmluvami, ktorými je Slovenská republika viazaná.

**Osobitná časť**

**K čl. I**

Návrh rozširuje možnosť Národnej rady Slovenskej republiky odvolať špeciálneho prokurátora aj v prípade, ak opakovane zlyháva pri plnení základných povinností, ktoré mu vyplývajú z Trestného poriadku a zo zákona o prokuratúre.

**K čl. II**

Účinnosť zákona sa navrhuje na 1. októbra 2015.